**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS TARYBOS 2014 M. GRUODŽIO 30 D. SPRENDIMo NR. 5TS-1421 „****DĖL LAZDIJŲ RAJONO SAVIVALDYBĖS BIUDŽETINIŲ ĮSTAIGŲ TARNYBINIŲ LENGVŲJŲ AUTOMOBILIŲ ĮSIGIJIMO, NUOMOS IR NAUDOJIMO TAISYKLIŲ PATVIRTINIMO“ PAKEITIMO**

2021 m. rugpjūčio 31 d. Nr. 34-880

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 18 straipsnio 1 dalimi, Lietuvos Respublikos Vyriausybės 1998 m. lapkričio 17 d. nutarimo Nr. 1341 „Dėl tarnybinių lengvųjų automobilių biudžetinėse įstaigose“ 5.2 punktu, Pavyzdinėmis tarnybinių lengvųjų automobilių naudojimo biudžetinėse įstaigose taisyklėmis, patvirtintomis Lietuvos Respublikos Vyriausybės 2009 m. gegužės 27 d. nutarimu Nr. 543 „Dėl Pavyzdinių tarnybinių lengvųjų automobilių naudojimo biudžetinėse įstaigose taisyklių patvirtinimo“, Lazdijų rajono savivaldybės taryba n u s p r e n d ž i a:

Pakeisti Lazdijų rajono savivaldybės biudžetinių įstaigų tarnybinių lengvųjų automobilių įsigijimo, nuomos ir naudojimo taisykles, patvirtintas Lazdijų rajono savivaldybės tarybos 2014 m. gruodžio 30 d. sprendimu Nr. 5TS-1421 „Dėl Lazdijų rajono savivaldybės biudžetinių įstaigų tarnybinių lengvųjų automobilių įsigijimo, nuomos ir naudojimo taisyklių patvirtinimo“:

1. pakeisti 14 punktą ir jį išdėstyti taip:

„14. Tarnybiniai lengvieji automobiliai turi būti laikomi įstaigų vadovo įsakymu nustatytose vietose (saugomoje teritorijoje, garaže ir **kitose vietose** ~~panašiai~~).“;

2. pakeisti 16 punktą ir jį išdėstyti taip:

„16. Tarnybiniame lengvajame automobilyje draudžiama palikti transporto priemonės registracijos liudijimą, draudimo liudijimą~~, radijo aparatą (jeigu jis išimamas)~~. Paliekant automobilį, privaloma ~~užrakinti vairą ir pedalus (jeigu išduoti tam tikri užraktai),~~ įjungti apsaugos sistemą ir užrakinti automobilį.“;

3. pakeisti 23 punktą ir jį išdėstyti taip:

„23. Už tarnybinių lengvųjų automobilių kasdienę ir periodinę techninę priežiūrą **atsakingas įstaigos vadovo paskirtas asmuo**~~, atsakingi vairuotojai~~.“;

4. pakeisti 24 punktą ir jį išdėstyti taip:

„24. Tarnybinio lengvojo automobilio gedimai šalinami pagal automobilio techninio eksploatavimo taisykles. ~~Darbuotojams, neturintiems reikiamo techninio parengimo, neleidžiama savarankiškai šalinti automobilio gedimų.~~“.

Savivaldybės merė Ausma Miškinienė